**Текстът към учебното пособие**

Пособието „Глобални проблеми на общественото здраве” е разработено първоначално за студенти в дистанционна форма на обучение на ОКС „магистър” по специалност “Обществено здраве и здравен мениджмънт”, но то е полезно и може да се ползва от студентите в редовна форма на обучение от специалност „Опазване и контрол на общественото здраве“ на ОКС „бакалавър“. Материалът в него засяга принципите, индикаторите и детерминантите на глобалното здраве, функциите на здравните системи, влиянието на факторите на околната среда, глобалните проблеми на здравето на майките и децата, тенденциите на заразните и хроничните неинфекциозни заболявания и неумишлените травми, здравните неравенства, етичните и човешки права по отношение на глобалното здраве, реализацията на Целите на хилядолетието за развитие (MDGs) и усилията на междуправителствените, правителствените и неправителствени организации и агенции за подобряване на глобалното здраве.